text: Imarayku Firefox wampuqqa ayllu siminchikkunaman t'ikrakunman? Kay tapukuyta kutichinapaqqa, iskay qhawariytam ñawirisunman: UKPIQA.- Llapantin suyukunamanta, imaymanakunata yacharinapaqqa, kunan p'unchawqa huk qhawariyllapim tarikunman computadorata hap'ichikpa, internetman haykuspa. Kunan p'unchawqa kachkanña imaymana willaykuna. Kikin llaqtanchikmantapas kachkanpunin, ñataq video nisqakuna, rikch'aykuna, blog nisqakuna. Kaqllataq internet kaptiyraykupas karu llaqtapi masinchikkunawanpas qillqarikunchikña chaski apachiypi, kachkanllaqtaq runakunawan masichakunapaq riqsichikunapaq kay facebook nisqa twitter nisqa k'itipas. Hinam kay imaymanakunaman internetpi chayarinapaqqa, munakunpunim huk wanpuq, navegador sutichakuqta, kaytaqmi kachkan kay Mozilla Firefox nisqa. Ichaqa, imaptintaqri wakin wampuqkunamanta kay Firefox wampuqtari akllarisunchikman.